[{"text_idx": "#000003", "text": "Rhwng 2021-24, mae Cwmni Theatr Arad Goch yn gweithredu i ddatblygu prosiect o\u2019r enw \u20186\u00d71\u2019 gyda\u2019r bwriad o ddatblygu gwaith gyda pherfformwyr llaw-rydd i ddatblygu a chreu perfformiad un-person newydd. Mae gan y cwmni ddiddordeb mawr mewn galluogi artistiaid i ddatblygu gwaith newydd gan ddefnyddio profiad ac adnoddau gwych y cwmni yn ein canolfan yn Aberystwyth."}, {"text_idx": "#000004", "text": "Gyda\u2019r awydd i weithio gydag ystod eang o artistiaid, Gall y gwaith gael ei greu gan berfformwyr o unrhyw faes theatraidd \u2013 drama, dawns, cerddoriaeth, celf \u2018fyw\u2019, cyfuniad o ffilm a pherfformio byw, pypedau, clownio, technoleg gyfoes neu unrhyw gyfuniad ohonynt, neu o unrhyw faes arall."}, {"text_idx": "#000005", "text": "Yn dechrau\u2019r wythnos hon, mae dau artist talentog iawn wedi dechrau datblygu eu gwaith yng Nghanolfan Arad Goch gyda\u2019r bwriad o berfformio gwaith newydd."}, {"text_idx": "#000006", "text": "Yn wreiddiol o Aberystwyth, daeth Eluned atom gyda\u2019r bwriad o ddatblygu gwaith am drais yn erbyn marched. Yn ddawnswraig dalentog, datblygwyd y syniad gyda\u2019r awydd i greu gwaith gwreiddiol a defnyddio profiadau personol i greu perfformiad a fydd yn dangos effaith alcohol ar berthynas."}, {"text_idx": "#000007", "text": "Yn gyn-aelod o\u2019n clwb drama blAGur ac wedi astudio TGAU yn Arad Goch, aeth ymlaen i astudio dawns ym Mhrifysgol Warwick lle gyfunodd ei phrofiad o ddysgu dawnsio ballet a chlasurol gyda\u2019i hastudiaeth o ddawns gyfoes. Daw\u2019r cyfuniad yma yn steil unigryw iddi hi ac fe ddaw hyn i\u2019r amlwg wrth iddi ddatblygu ei pherfformiad newydd."}, {"text_idx": "#000008", "text": "Gyda phrofiad o ddawnsio stryd a hip-hop ers 16 mlynedd, mae Tommy Booth wedi dod yn enw adnabyddus wedi iddo ddatblygu ei sgiliau i gyrraedd y brig mewn cystadlaethau rhyngwladol. Ar o\u0302l iddo berfformio ar lwyfan gyda N-Dubz, Black Eyed Peas a theithio\u2019n rhyngwladol ar weithiau eraill, daeth Tommy i Arad Goch gyda\u2019r awydd i ddatblygu gwaith ei hun."}, {"text_idx": "#000009", "text": "Yn awyddus i gadw at steil o ddawnsio stryd gydag elfennau o theatr gorfforol, mae\u2019r syniad am ddangos y ffordd mae pobl ifanc yn cael eu cyflyru i gydymffurfio a\u0302 delwedd \u2018berffaith\u2019. Gan ddefnyddio elfennau technegol newydd i Arad Goch, fe fydd y gwaith yn un cyffrous ac edrychwn ymlaen at weld y gwaith gorffenedig."}]